ประชาชนคึกคัก  ตรวจซ่อมรถฟรี ศูนย์อาชีวะอาสา ช่วงเทศกาลปีใหม่
ประชาชนคึกคัก ตรวจซ่อมรถฟรี ศูนย์อาชีวะอาสา ช่วงเทศกาลปีใหม่                  ประชาชนในพื้นที่เขตเทศบาลนครยะลา   ให้ความสนใจ นำรถจักรยานยนต์ มาตรวจซ่อม ที่ ศูนย์อาชีวะอาสาร่วมด้วย ช่วยประชาชน ตรวจซ่อมฟรี เทศกาลปีใหม่  2563 วิทยาลัยเทคนิคยะลา อ.เมือง จ.ยะลา    กันอย่างต่อเนื่อง โดยมีทั้งนำรถจักรยานยนต์ มาเปลี่ยนถ่ายน้ำมันเครื่อง เปลี่ยนยาง ตรวจสอบเบรก ระบบไฟ และอื่นๆ ซึ่งมี อาจารย์ และ นักศึกษา สาขาวิชาช่างยนต์ วันละ 6 คน  หมุนเวียนมาให้บริการ ตรวจซ่อมรถจักรยานยนต์ รถยนต์ ให้กับประชาชน             โดยนักศึกษา ปวช.3 สาขาช่างยนต์ บอกว่า ปกติก็จะเรียนทางสาขาช่างยนต์ ซ่อมรถยนต์ รถจักรยานยนต์ ครั้งนี้ ได้มีโอกาสมาฝึกประสบการณ์จริง โดยนำความรู้ที่ได้เรียนมา มาใช้ในการซ่อมรถ และยังได้ฝึกตนเองในด้านการบริการช่วยเหลือประชาชนอีกด้วย ประชาชน จ.ยะลา บอกว่า มาใช้บริการซ่อมรถจักรยานยนต์ ที่ศูนย์อาชีวะ เป็นประจำ ประทับใจการให้บริการ ทุกครั้งที่มีการจัดกิจกรรมทั้งช่วงสงการนต์ และปีใหม่ก็จะนำรถมาซ่อมทุกครั้ง ราคาถูกไม่แพง และก็ซ่อมดี ด้วย         ขณะที่ อาจารย์สาขาช่างยนต์ บอกว่า โครงการอาชีวะอาสา เป็นโครงการที่ช่วยฝึกประสบการณ์จริงให้กับนักศึกษา หลังจากที่ได้เรียนมา และช่วยให้นักศึกษามีจิตอาสา อีกด้วย สำหรับประชาชนที่สนใจก็สามารถนำรถจักรยานยนต์ รถยนต์ มาใช้บริการตรวจซ่อม ได้  ในช่วงของการรณรงค์การป้องกันและลดอุบัติเหตุทางถนนเทศกาลปีใหม่ 2563 “ขับรถมีน้ำใจ รักษาวินัยจารจร ” ระหว่างวันที่ 27 ธันวาคม 2562 ถึงวันที่ 2 มกราคม 2563 ตั้งแต่เวลา 08.30 น. ถึง 16.30 น. เพื่อให้การขับขี่ปลอดภัย นอกจากนี้ยังมีที่นั่งพักผ่อน น้ำดื่ม กาแฟ ผ้าเย็นคอยให้บริการประชาชน ด้วย